Biektau rayonu

Biektau rayonu () — Rusiya Federasiyası, Tatarıstan Respublikasının ərazisinə daxil olan inzibati rayonlardan biri.

Respublikanın şimal-qərbində yerləşir. Respublikanın Əntə, Arça, Pitrəç rayonları və Mari El Respublikası (Volski və Morkinski rayonları) ilə həmsərhəddir.

İnzibati mərkəzi Biektau qəsəbəsidir.
 Tarixi 
1920-ci ilə qədər rayon Kazan və Layış qəzalarının, 1920-1930-cu illərdə Arça və Layiş kantonlarının, 1930-1935-ci illərdə Kazan, Pitrəç, Dubyaz və Arça rayonlarının ərazisinə daxil olur.

Rayon 10 fevral 1935-ci ildə yaranmışdır. 10 Fevral 1963-cü ildə ərazisi Arça və Zelenodol rayonlarına verilməsi ilə ləğv edilir. 12 yanvar 1965-ci ildə keçmiş Dubyaz rayonunun ərazisi daxil olmaqla bərpa edilir.

 Yerli özünü idarəetmə 
Biektau rayonunda bələdiyyə islahatı zamanı 25 kənd inzibati vahidliyi qurulur.

2007-ci ildə Konstantinovskoye kənd yaşayış məntəqəsi ləğv edilir və Belyankino, Konstantinovka, Samosırovo, Çebaksa kəndləri Kazan şəhərinin tərkibinə daxil olur.

2007-ci ildən bəri Biektau rayonnunda, 25 kənd inzibati vahidliyi vardır ki, buraya da ümumilikdə 123 yaşayış məntəqəsi daxildir.
 Nəqliyyat 
"Qərbi Avropa - Qərbi Çin" nəqliyyat dəhlizinin (Yoşkar-Ola - Şali (M-7) hissəsinin) magistral yolunun rayon ərazisində inşa edilməsi planlaşdırılır.
 KİV 
Rayonda “Vısokoqorskie Vesti” – “Biektau” regional qəzeti buraxılır. Qəzet rus və tatar dillərində nəşr edilir.

 Tanınmış şəxsləri 
Aleksey Axmanov (1897-1949) - Sovet hərbi rəhbəri, tank qüvvələrinin general-leytenantı (1944). Sovet İttifaqı Qəhrəmanı (1945).

Abdulxay Qayumoviç Vaxitov (1918-1978) - Tatar Sovet dramaturqu, şair, librettist.

Kərimulla Xakimoviç İbatullin (1928-2011) - Sosialist Əməyi Qəhrəmanı.

Bulat Rustəmoviç Latıpov  - proqramçı, KİTAB şirkətinin həmtəsisçisi və eyni adlı onlayn kitabxananın sahibi.

Alexander Matveeviç Ponyatov (1892-1980) - maqnit səs və video qeydləri, televiziya və radio yayımı sahəsində bir sıra yeniliklər təqdim edən Rusiya və Amerika elektrik mühəndisi. Onun rəhbərliyi altında qurulan Ampex şirkət 1956-cı ildə ilk kommersiya məqsədli videomaqintofonlar istehsal etmişdir.

Ruzalia apa - Tatar müğənnisi.

 İstinadlar